

**AB „AMBER GRID“**

**METALO LAUŽO PARDAVIMO KONKURSO (APKLAUSOS) BŪDU SĄLYGOS**

#### BENDROSIOS NUOSTATOS

1.1. AB „Amber Grid“ (toliau – Pardavėjas) konkurso būdu parduoda juodojo metalo laužą (toliau – Prekės), kurio sąrašas ir pagrindinė techninė specifikacija nurodomi šių Pardavimo sąlygų 1 priede. Dalyvavimo konkurso sąlygos yra išdėstytos šiose metalo laužo pardavimo konkurso (apklausos) būdu sąlygose (toliau – Sąlygos).

1.2. Potencialiems pirkėjams (toliau – Pirkėjas) rekomenduojama gyvai įvertinti parduodamų prekių būklę. Parduodamas prekes apžiūrėti ir gauti detalesnės informacijos galima **iš anksto susitarus** šiais adresais:

Gudelių g. 49, Vilnius:

Kontaktinis asmuo – Laura Čigileičikaitė, Tel. Nr. +370 656 69955, El. paštas L.Cigileicikaite@ambergrid.lt

Verslo g. 11, Maksvytiškių k., Panevėžio r.:

Kontaktinis asmuo – Virginija Balvočienė, Tel. Nr. +370 687 22593, El. paštas V.Balvociene@ambergrid.lt

1.3. Pirkėjas, norėdamas išsiaiškinti bet kokius su šiuo pardavimu susijusius klausimus, gali kreiptis šiuo elektroniniu paštu – L.Cigileicikaite@ambergrid.lt. Pardavėjas į el. paštu pateiktus klausimus įsipareigoja atsakyti per 2 darbo dienas nuo jų gavimo dienos, jei jie Pirkėjo pateikti likus ne mažiau kaip 3 darbo dienoms iki pasiūlymų pateikimo termino.

1.4. Pirkėjas, pateikdamas Pasiūlymą patvirtina, kad susipažino su šiomis Pardavimo sąlygomis ir su jomis sutinka.

#### PARDAVIMO OBJEKTAS

2.1. Pardavimo objektas – juodojo metalo laužas.

2.2. Pardavimo objektas skaidomas į 3 (tris) dalis. Pirkėjas gali pateikti pasiūlymą vienai arba visoms Pardavimo objekto dalims:

2.2.1. I pardavimo objekto dalis – juodojo metalo laužo pardavimas Vilniaus regione;

2.2.2. II pardavimo objekto dalis – juodojo metalo laužo (vamzdžiai DN508 ir DN711 – iš GIPL) pardavimas Vilniaus regione;

2.2.3. III pardavimo objekto dalis – juodojo metalo laužo pardavimas – Panevėžio regione.

2.3. Laimėtojas bus nustatomas kiekvienai Pardavimo objekto daliai atskirai.

2.4. Prekių pirkimo-pardavimo sutartis kiekvienai Pardavimo objekto daliai bus sudaroma atskirai.

2.5. Detalus parduodamų Prekių sąrašas pateiktas šių Sąlygų 1 priede.

2.6. Prekių pristatymo ir atsiėmimo sąlygos:

2.6.1. Pirkėjas arba jo įgalioti asmenys turės savomis lėšomis atsiimti Prekes iš jų sandėliavimo vietų: Gudelių g. 49, Vilnius ir Maksvytiškių k., Verslo g. 11, Panevėžys atitinkamai pagal Pardavimo objekto dalis.

2.6.2. Pirkėjas turi turėti galimybę Prekes pasikrauti ir išsivežti savo transportu;

2.6.3. Prekių atsitiktinio žuvimo ar sugedimo rizika po Prekių pirkimo-pardavimo sutarties pasirašymo ir Prekių pasikrovimo tenka Pirkėjui.

2.7. Pirkėjas pagal parduodamo objekto dalį Prekes turės pasiimti šiais adresais:

2.7.1. I pardavimo objekto dalis – Gudelių g. 49, Vilnius;

2.7.2. II pardavimo objekto dalis – Gudelių g. 49, Vilnius;

2.7.2. III pardavimo objekto dalis – Verslo g. 11, Maksvytiškių k., Panevėžio r.

#### KAINA IR MOKĖJIMO SĄLYGOS

3.1. Pasiūlymai bus vertinami ir lyginami eurais be PVM.

3.2. Pasibaigus pardavimo procedūroms, konkursą laimėjęs dalyvis bus pakviestas sudaryti Prekių pirkimo-pardavimo sutartį.

3.3. Visą sumą už perkamą metalo laužą laimėtojas turi sumokėti į Pardavėjo banko sąskaitą Nr. LT71 7044 0600 0790 5969, esančią AB „SEB bankas“ (Pardavėjo įmonės kodas 303090867) per 3 (tris) darbo dienas nuo sąskaitos faktūros išrašymo už visas Prekes.

#### KVALIFIKACINIAI IR DARBŲ SAUGOS REIKALAVIMAI

* 1. Pirkėjas, pripažintas laimėjusiu, prieš sudarant pirkimo – pardavimo sutartį, privalės pateikti žemiau nurodytą informaciją ir dokumentus, patvirtinančius jo kvalifikaciją:

4.1.1. įmonės registravimo (identifikavimo) pažymėjimo kopiją;

4.1.2. leidžiančias surinkti ir laikyti metalo laužo atliekas licencijos ir priedo kopiją.

4.2. Iki Prekių atsiėmimo pradžios Pirkėjas iš Pardavėjo turi gauti raštišką sutikimą dirbti veikiančiuose gamtinių dujų perdavimo sistemos objektuose (įrenginiuose) ir/ar jų apsaugos zonoje (toliau – Sutikimas) (<https://www.ambergrid.lt/lt/perdavimo-sistema/saugumas/sutikimo-isdavimo-salygos>).

4.3. Pirkėjas įsipareigoja iki Prekių pasiėmimo pradžios, tačiau visais atvejais ne vėliau kaip per 10 d. d. nuo sutarties pasirašymo, pateikti visus Sutikimui gauti reikalingus dokumentus. Pirkėjas galės pasiimti Prekes tik gavęs Sutikimą. Sutikimas turi galioti visą Prekių pasiėmimo nurodytuose objektuose ir (ar) teritorijose laikotarpį. Pirkėjas privalo užtikrinti, kad visi jo Prekes pasiimantys įgalioti asmenys gautų Sutikimą, jeigu įgaliotiems asmenims bus pavesta paimti Prekes nurodytuose objektuose ir (ar) teritorijose.

4.4. Jeigu Pirkėjas Prekes atsiima neturėdamas Sutarties 4.2 punkte nurodyto Pardavėjo Sutikimo (jo negavus, pasibaigus Sutikimo galiojimui, Pardavėjui panaikinus ar sustabdžius Sutikimo galiojimą ar pan.), ar Paslaugas teikiantys darbuotojai nedėvėjo asmeninės apsaugos priemonių ir pan., Pirkėjui Prekės nebus perduotos.

4.5. Visa atsakomybė už aplinkos apsaugos, darbuotojų saugos, sveikatos saugos, gaisrinės saugos, Pardavėjo, Pirkėjo darbuotojų ir trečiųjų asmenų saugumą Prekių atsiėmimo vietoje ir kitų Lietuvos Respublikos teisės aktų laikymąsi sutartinių įsipareigojimų vykdymo metu, kuri tiesiogiai priklauo nuo Pirkėjo veiksmų, tenka Pirkėjui.

#### KONKURSO PASIŪLYMO RENGIMAS IR PATEIKIMAS

5.1. Dokumentai konkursui turi būti pateikti lietuvių kalba.

5.2. Konkurso dalyvio pasiūlyme turi būti:

5.2.1. pasiūlymą teikiančio fizinio asmens vardas, pavardė, kontaktiniai duomenys (adresas, telefono numeris) – kai konkurso dalyvis fizinis asmuo, arba juridinio asmens pavadinimas, registruotos buveinės adresas, faktinės buveinės adresas, jei jis skiriasi nuo registruotos), atstovaujančio asmens vardas, pavardė, teisinis atstovavimo pagrindas (pateikiamas įgaliojimas (jei atstovaujama fizinį asmenį notarinės formos), pavedimo sutartis ar kitas dokumentas patvirtinantis teisę atstovauti), telefono numeris – kai konkurso dalyvis juridinis asmuo;

5.2.2. siūloma Prekių kaina (skaičiais ir žodžiais) be PVM – kaina turi būti siūloma visai Pardavimo objekto dalies apimčiai;

5.2.3. sutikimas laikytis Sąlygose nurodytų apmokėjimo už Prekes ir kitų sąlygų.

5.3. Dalyvis pasiūlymą pateikia užpildydamas Sąlygų 2, 3, 4 prieduose pateiktą formą atitinkamai pagal Pardavimo objekto dalį.

5.4. Pasiūlymas turi būti pasirašytas konkurso dalyvio (jei konkurse dalyvauja fizinis asmuo) ar įmonės vadovo (jei konkurse dalyvauja juridinis asmuo), arba jo įgalioto atstovo. Jei pasiūlymą pasirašo įgaliotas asmuo, prie pasiūlymo turi būti pridedami dokumentų, patvirtinančių pasirašiusiojo asmens įgaliojimus.

5.5. Pasiūlymą PDF formate ir šių Sąlygų 5.2 punkte nurodytus dokumentus turi pateikti Pardavėjui el. paštu adresu: tvs@ambergrid.lt

5.6. El. laiško temoje (“Subject”) nurodyti: „Neatidaryti iki 2022-02-03 11:00 val. Metalo laužo pardavimo konkursui”.

5.7. Pasiūlymas turi būti pateiktas nuo konkurso paskelbimo dienos iki 2022 m. vasario 3 d. 10.00 val.

5.8. Konkurso dalyvis savo vardu gali pateikti tik vieną pasiūlymą. Tuo atveju, jei vienas dalyvis savo vardu pateikia du ar daugiau pasiūlymus skirtingomis kainomis, galiojančiu laikomas pasiūlymas su didžiausia pasiūlyta kaina.

5.9. Visi pasiūlymai turi galioti ne mažiau kaip 10 (dešimt) kalendorinių dienų nuo pasiūlymų pateikimo dienos.

5.10. Jei pasiūlymas gaunamas po pasiūlymo galutinio pateikimo termino, nurodyto sąlygų 5.7 punkte, jis nebus priimtas ir vertinamas.

5.11. Pasiūlymą pateikęs konkurso dalyvis iki pasiūlymų galutinio pateikimo termino turi teisę atsisakyti dalyvauti konkurse ir atšaukti pateiktą pasiūlymą.

5.12. Pardavėjas turi teisę prašyti, kad dalyvis paaiškintų pateiktą pasiūlymą.

5.13. Pardavėjas turi teisę pakeisti ar papildyti Sąlygas iki galutinio pasiūlymo pateikimo termino. Visi pasiūlymus pateikę dalyviai apie tai informuojami raštu.

#### KONKURSO PASIŪLYMŲ VERTINIMAS, PALYGINIMAS IR LAIMĖTOJO (-Ų) NUSTATYMAS

6.1. Su pasiūlymais susipažįstama 2022 m. vasario 3 d. 11.00 val.

6.2. Vertinami ir lyginami tik Sąlygose išdėstytus reikalavimus atitinkantys pasiūlymai. Komisija gali atmesti dalyvio pasiūlymą, jeigu nustatoma, kad dalyvis tiesiogiai ar netiesiogiai kokiu nors būdu bandė daryti įtaką, kad jam būtų palankiau taikomos konkurso procedūros ir/ar dalyvis neįvykdė kitų Sąlygose nurodytų reikalavimų.

6.3. Laimėjusiu bus laikomas pasiūlymas, kuriame bus nurodyta (pasiūlyta) didžiausia Prekių kaina be PVM, bet ne mažesnė nei 0.31 Eur/kg. Jei du ar daugiau konkurso dalyviai pasiūlė vienodą kainą ir ji yra didžiausia, laimėjusiu pripažįstamas anksčiausiai pasiūlymą pateikusio konkurso dalyvio pasiūlymas.

6.4. Komisija gali prašyti, kad dalyviai paaiškintų savo pasiūlymus. Tačiau ji negali prašyti, siūlyti arba leisti pakeisti konkurso kainos ir kitų esminių pasiūlymo sąlygų.

6.5. Konkurso dalyviai į pasiūlymų vertinimo procedūrą nekviečiami ir jiems neteikiama informacija, susijusi su konkurso pasiūlymų vertinimu ir palyginimu.

6.6. Pardavėjas gali priimti sprendimą nutraukti konkursą ir konkursas laikomas neįvykusiu, jei:

6.6.1. visi pateikti pasiūlymai neatitinka Sąlygose nustatytų reikalavimų;

6.6.2. pateiktuose pasiūlymuose buvo pasiūlytos per mažos, Pardavėjui nepriimtinos kainos (ne mažiau kaip 0.31 Eur/kg);

6.6.3. nebuvo gauta 3 (trijų) ar daugiau pasiūlymų kiekvienai Pardavimo objekto daliai;

6.6.4. atsirado aplinkybių, kurių nebuvo galima numatyti.

6.7. Pardavėjui susipažinus su pasiūlymais ir priėmus sprendimą nutraukti konkursą ne vėliau kaip per 3 (tris) darbo dienas nuo sprendimo apie konkurso nutraukimą, visiems pasiūlymus pateikusiems dalyviams išsiunčiami pranešimai apie konkurso nutraukimą.

#### PIRKIMO-PARDAVIMO SUTARTIES SUDARYMAS IR ĮSIGALIOJIMAS

7.1. Visiems konkurso dalyviams per 3 (tris) darbo dienas nuo sprendimo apie laimėjusį pasiūlymą priėmimo Pardavėjas išsiunčia pranešimą elektroniniu paštu. Laimėjęs konkursą dalyvis kviečiamas ne vėliau kaip per 3 (tris) darbo dienas arba per atskirai suderinta laiką sudaryti ir pasirašyti Prekių pirkimo-pardavimo sutartį.

7.2. Pasirašydamas sutartį, dalyvis su savimi turi turėti:

7.2.1. juridinio asmens registravimo pažymėjimo kopiją, o jei reikalinga, įgaliojimo patvirtintą kopiją atstovauti juridinį asmenį.

7.3. Pirkimo-pardavimo sutarties forma pateikiama Sąlygų 3 priede.

7.4. Jei konkurso laimėtojas atsisako sudaryti pirkimo-pardavimo sutartį konkurso dokumentuose ir/ar jo pasiūlyme nurodytomis sąlygomis, arba jos nepasirašo per nustatytą terminą, tai Pardavėjas gali pripažinti laimėtoju kitą dalyvį, kurio pasiūlymas pagal nustatytus vertinimo kriterijus yra geriausias po atsisakiusiojo sudaryti sutartį ar laiku neatsiskaičiusio konkurso dalyvio pasiūlymo, ir siūlyti jam sudaryti sutartį.

7.5. Po pirkimo-pardavimo sutarties pasirašymo Pirkėjas Prekes turi pasikrauti ir išsivežti ne vėliau kaip per 30 kalendorinių dienų.

1. **BAIGIAMOSIOS NUOSTATOS**

8.1. Pardavėjas nekompensuoja ir neatsako už konkurso dalyvių turėtas dalyvavimo konkurse išlaidas.

8.2. Komisijos nariai, kiti dalyvaujantys Komisijos darbe asmenys, negali atskleisti dalyvių pateiktų konkursui pasiūlymų ir metalo laužo pirkimo-pardavimo sutarčių informacijos tretiesiems asmenims, neatsižvelgiant į tai, kokiu būdu (žodžiu, raštu, elektroniniu būdu ar vizualiai) ši informacija būtų pateikta, ar kokiame bendradarbiavimo etape ji išaiškėjo, jei ši informacija:

8.2.1. nėra viešai žinoma ir nėra prieinama visuomenei;

8.2.2. nebuvo žinoma prieš skelbiant Sąlygas;

8.2.3. negali būti atskleista šių Sąlygų nustatyta tvarka.

Konkurso Sąlygų 2 Priedas

PASIŪLYMAS

I PARDAVIMO OBJEKTO DALIS – JUODOJO METALO LAUŽO PARDAVIMAS VILNIAUS REGIONE

2022-\_\_\_-\_\_\_

\_\_\_\_\_\_\_\_\_\_\_\_\_\_\_\_\_\_\_\_

**1 lentelė**

|  |  |
| --- | --- |
| Pirkėjo pavadinimas |  |
| Pirkėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |
| Pirkėjo supirkimo aikštelės adresas |  |
| Pirkėjo supirkimo aikštelės darbo laikas |  |

Šiuo pasiūlymu pažymime, kad sutinkame su apmokėjimo ir kitomis metalo laužo pardavimo konkurso sąlygomis.

Taip pat patvirtiname, kad visa pasiūlyme pateikta informacija yra teisinga ir kad nėra nuslėpta informacija, kurią buvo prašoma pateikti konkurso sąlygose.

Mes siūlome šią Prekių įsigijimo kainą:

**2 lentelė**

|  |  |  |  |  |  |
| --- | --- | --- | --- | --- | --- |
| Eil. Nr. | Pavadinimas | Mato vienetas | Preliminarūs kiekiai, kg\* | Kaina, Eur be PVM už 1 kg metalo laužą | Suma, Eur be PVM (kiekio ir įkainio sandauga) |
| 1 | Juodojo metalo laužo komplektas | kg | 266327,94 |  |  |
| **Iš viso kaina Eur be PVM** |  |

\* Pastaba. Teikiant siūlomą kainą, Pirkėjas privalo įvertinti galimą metalo atliekų užterštumą. Faktinis turto svoris nustatomas, sveriant įrenginius arba sveriant tuščią ir pakrautą transportą. Sveriant turi dalyvauti abiejų šalių atstovai.

Patvirtiname, kad pasiūlymas galioja ne trumpiau kaip iki 10 d.d. po jo pateikimo.

Vardas, pavardė .................................. Parašas..........................

Konkurso Sąlygų 3 Priedas

PASIŪLYMAS

II PARDAVIMO OBJEKTO DALIS – JUODOJO METALO LAUŽO (DN 711 IR 508 – IŠ GIPL) PARDAVIMAS VILNIAUS REGIONE

2022-\_\_\_-\_\_\_

\_\_\_\_\_\_\_\_\_\_\_\_\_\_\_\_\_\_\_\_

**1 lentelė**

|  |  |
| --- | --- |
| Pirkėjo pavadinimas |  |
| Pirkėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |
| Pirkėjo supirkimo aikštelės adresas |  |
| Pirkėjo supirkimo aikštelės darbo laikas |  |

Šiuo pasiūlymu Šiuo pasiūlymu pažymime, kad sutinkame su apmokėjimo ir kitomis metalo laužo pardavimo konkurso sąlygomis.

Taip pat patvirtiname, kad visa pasiūlyme pateikta informacija yra teisinga ir kad nėra nuslėpta informacija, kurią buvo prašoma pateikti konkurso sąlygose.

Mes siūlome šią Prekių įsigijimo kainą:

**2 lentelė**

|  |  |  |  |  |  |
| --- | --- | --- | --- | --- | --- |
| Eil. Nr. | Pavadinimas | Mato vienetas | Preliminarūs kiekiai, kg\* | Kaina, Eur be PVM už 1 kg metalo laužą | Suma, Eur be PVM (kiekio ir įkainio sandauga) |
| 1 | Juodojo metalo laužo komplektas | kg | 88509,75 |  |  |
| **Iš viso kaina Eur be PVM** |  |

\* Pastaba. Teikiant siūlomą kainą, Pirkėjas privalo įvertinti galimą metalo atliekų užterštumą. Faktinis turto svoris nustatomas, sveriant įrenginius arba sveriant tuščią ir pakrautą transportą. Sveriant turi dalyvauti abiejų šalių atstovai.

Patvirtiname, kad pasiūlymas galioja ne trumpiau kaip iki 10 d.d. po jo pateikimo.

Vardas, pavardė .................................. Parašas..........................

Konkurso Sąlygų 4 Priedas

PASIŪLYMAS

III PARDAVIMO OBJEKTO DALIS – JUODOJO METALO LAUŽO PARDAVIMAS PANEVĖŽIO REGIONE

2022-\_\_\_-\_\_\_

\_\_\_\_\_\_\_\_\_\_\_\_\_\_\_\_\_\_\_\_

**1 lentelė**

|  |  |
| --- | --- |
| Pirkėjo pavadinimas |  |
| Pirkėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |
| Pirkėjo supirkimo aikštelės adresas |  |
| Pirkėjo supirkimo aikštelės darbo laikas |  |

Šiuo pasiūlymu pažymime, kad sutinkame su apmokėjimo ir kitomis metalo laužo pardavimo konkurso sąlygomis.

Taip pat patvirtiname, kad visa pasiūlyme pateikta informacija yra teisinga ir kad nėra nuslėpta informacija, kurią buvo prašoma pateikti konkurso sąlygose.

Mes siūlome šią Prekių įsigijimo kainą:

**2 lentelė**

|  |  |  |  |  |  |
| --- | --- | --- | --- | --- | --- |
| Eil. Nr. | Pavadinimas | Mato vienetas | Preliminarūs kiekiai, kg\* | Kaina, Eur be PVM už 1 kg metalo laužą | Suma, Eur be PVM (kiekio ir įkainio sandauga) |
| 1 | Juodojo metalo laužo komplektas | kg | 189061,79 |  |  |
| **Iš viso kaina Eur be PVM** |  |

\* Pastaba. Teikiant siūlomą kainą, Pirkėjas privalo įvertinti galimą metalo atliekų užterštumą. Faktinis turto svoris nustatomas, sveriant įrenginius arba sveriant tuščią ir pakrautą transportą. Sveriant turi dalyvauti abiejų šalių atstovai.

Patvirtiname, kad pasiūlymas galioja ne trumpiau kaip iki 10 d.d. po jo pateikimo.

Vardas, pavardė .................................. Parašas..........................

**PIRKIMO – PARDAVIMO SUTARTIS**

2022 m. vasario d. Nr. \_\_\_\_\_\_\_

„\_\_\_\_\_\_\_\_\_\_\_“ (toliau – **Pirkėjas**), atstovaujama \_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_, - viena šalis, ir **AB „Amber Grid“** (toliau – **Pardavėjas**), atstovaujama \_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_, - kita šalis, abi kartu vadinamos Šalimis, o kiekviena atskirai Šalimi, susitarė ir sudarė šią pirkimo - pardavimo sutartį (toliau – Sutartis):

1. **SUTARTIES OBJEKTAS**

1.1. Šia Sutartimi Pardavėjas įsipareigoja Sutartyje numatytomis sąlygomis parduoti juodojo metalo laužą atitinkamai pagal \_\_\_\_ Pardavimo objekto dalį, išvardintą 1 Priede.

1. **PREKIŲ KAINA IR ATSISKAITYMAS**

2.1. Prekių, nurodytų 1.1 punkte, kaina \_\_\_\_\_\_\_\_\_\_ Eur be PVM/kg.

2.2. Prekių kaina negali būti keičiama.

2.3. Visi atsiskaitymai pagal sutartį atliekamieurais.

2.4. Pinigai pagal šią Sutartį pervedami į AB „Amber Grid“ atsiskaitomąją sąskaitą Nr. LT71 7044 0600 0790 5969 „SEB bankas“, AB.

2.5. Mokėjimo dokumentuose (atliekant mokėjimą per banką) būtina nurodyti: „Už metalo laužą pagal (data) sutartį Nr. (numeris)“.

2.6. Pasikeitus Lietuvos Respublikos galiojančiuose teisės aktuose numatytam PVM dydžiui, PVM be atskiro Šalių susitarimo, bus perskaičiuojamas galiojančių teisės aktų nustatyta tvarka, taikant PVM dydį, galiojantį prievolės apskaičiuoti PVM atsiradimo momentu. PVM pasikeitimo rizika priskiriama Pirkėjui.

2.7. Pirkėjas privalo atsiskaityti už Prekes per 3 (tris) darbo dienas nuo sąskaitos-faktūros už visas Prekes išrašymo.

**3. PREKIŲ KOKYBĖ IR GARANTIJOS**

3.1. Pardavėjas garantuoja, kad Prekės nėra radioaktyvios, jose nėra sprogstamųjų medžiagų ir priklauso Pardavėjui nuosavybės teise.

3.2. Pardavėjas garantuoja, kad tarp parduodamų Prekių nebus draudžiamų supirkti netauriojo metalo laužo ir atliekų.

3.3. Pardavėjas pareiškia ir patvirtina, kad parduodamos Pirkėjui Prekės yra niekam neparduotos, nepadovanotos, neįkeistos ir kitaip neperleistos, tretieji asmenys į jas neturi jokių teisių ar pretenzijų, joms neuždėtas areštas, jos nėra teisminio, arbitražinio ginčo ar ginčo kitose institucijose objektu, Pardavėjas yra teisėtas Prekių savininkas ir turi galiojančias nuosavybės teises į Prekes, jo teisės disponuoti Prekėmis neatimtos ir neapribotos.

**4. NUOSAVYBĖS TEISĖS PERDAVIMAS**

4.1. Nuosavybės teisė į Prekes, atsakomybė, susijusi su Prekių naudojimu, taip pat Prekių atsitiktinio žuvimo rizika pereina Pirkėjui, Šalims pasirašius Prekių perdavimo-priėmimo aktą ir Pirkėjui pilnai atsiskaičius už Prekes. Pirkėjo ir Pardavėjo arba jų tinkamai įgaliotų atstovų pasirašytas perdavimo-priėmimo aktas tampa neatskiriama Sutarties dalimi.

4.2. Prekių perdavimas Pirkėjui įforminamas perdavimo-priėmimo aktu. Prekių perdavimo-priėmimo aktą pasirašo Pirkėjas ir Pardavėjas ne vėliau kaip per 2 darbo dienas nuo Prekių paėmimo.

**5. FORCE MAJEURE SĄLYGOS**

5.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Įvykus nenugalimos jėgos aplinkybėms (force majeure), Sutarties Šalys vadovaujasi Lietuvos Respublikos civiliniu kodekso 6.212 straipsnio ir kitų teisės aktų nuostatomis. Esant nenugalimos jėgos aplinkybėms Sutarties Šalys nedelsiant apie jas informuoja ir tik tada Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

**6. BAIGIAMOSIOS NUOSTATOS**

6.1. Ši Sutartis įsigalioja nuo jos pasirašymo momento ir galioja iki visiško įsipareigojimų pagal šią Sutartį įvykdymo.

6.2. Visi šios Sutarties pakeitimai ir/ar papildymai gali būti daromi tik rašytiniu Šalių susitarimu.

6.3. Sutartis gali būti nutraukta joje numatytais atvejais, Lietuvos Respublikos civiliniame kodekse numatytais atvejais ir taip pat Šalių susitarimu.

6.4. Pardavėjas turi teisę vienašališkai ne teismo tvarka nutraukti Sutartį pranešęs apie tai Pirkėjui prieš 5 (penkias) kalendorines dienas, jeigu:

6.4.1. Pirkėjas ilgiau nei per 30 kalendorinių dienų neatsiima Prekių.

6.5. Nutraukus Sutartį 6.4 punkte nurodytais atvejais, Pardavėjas turi teisę Prekes parduoti kitam pirkėjui, o Pirkėjas privalo atlyginti Pardavėjui su Prekių pardavimu kitam Pirkėjui susijusias pagrįstas išlaidas, taip pat sumokėti kainų skirtumą, jeigu Prekės bus parduotas už mažesnę kainą negu ta, kuri nurodyta šioje Sutartyje.

6.6. Įspėjimo apie Sutarties nutraukimą terminas pradedamas skaičiuoti nuo įspėjimo gavimo dienos.

6.7. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.

6.8. Visi ginčai ar nesutarimai, kylantys iš šios Sutarties ir/ar susiję su jos aiškinimu ir vykdymu, sprendžiami Šalių derybomis. Jeigu Šalys kilusių ginčų ar nesutarimų negali išspręsti derybomis, jie vadovaujantis Lietuvos Respublikos įstatymais sprendžiami kompetentingame Lietuvos Respublikos teisme.

6.9. Ši sutartis sudaryta dviem vienodą teisinę galią turinčiais egzemplioriais, po vieną kiekvienai iš šalių.

**7. ŠALIŲ REKVIZITAI:**

PIRKĖJAS PARDAVĖJAS

„\_\_\_\_\_\_\_\_\_\_“ AB „Amber Grid“

\_\_\_\_\_\_\_\_\_\_\_\_\_\_\_\_ Laisvės pr. 10

LT-\_\_\_\_\_\_\_, \_\_\_\_\_\_\_\_\_\_ LT-04215 Vilnius

Įmonės kodas \_\_\_\_\_\_\_\_\_\_\_ Įmonės kodas 303090867

PVM kodas LT\_\_\_\_\_\_\_\_\_\_\_\_ PVM kodas LT100007844014

A. s. LT\_\_\_\_\_\_\_\_\_\_\_\_\_\_\_\_\_\_ A. s. LT71 7044 0600 0790 5969

 AB SEB BANKAS

................................................. ..................................................